དུས་རབས་བཅུ་པའི་རྗེས་ནས་བྱུང་བའི་འབྲོམ་སྟོན་པའི་མི་ཆོས་གནད་ཀྱི་ཕྲེང་བདང་།བུ་སྟོན་གྱིརང་གི་སློབ་བུ་ལ་གདམས་པ་སྙིང་གི་ཐུར་མརྒྱལ་དབང་ལྔ་པའི་བསླབ་བྱ་མུ་ཐི་ལིའི་འཁྲི་ཤིང་དང་།གུང་ཐང་བསྟན་པའི་སྒྲོན་མེའི་ནོར་བུའི་གླིང་དུ་བགྲོད་པའི་ལམ་ཡིགཞང་སྟོན་བསྟན་པ་རྒྱ་མཚོའི་བསླབ་བྱ་ནོར་བུའི་ཕྲེང་བརྒྱལ་མཁན་ཆེན་གྲགས་པ་རྒྱལ་མཚན་གྱི་ལྷ་བཙུན་གྲགས་པ་རྒྱལ་མཚན་ལ་གནང་བའི་བསླབ་བྱཔཎ་ཆེན་སྐུ་ཕྲེང་བདུན་པ་བསྟན་པའི་ཉི་མའི་ཁ་ཆེ་ཕ་ལུའི་འཇིག་རྟེན་ལས་འབྲས་རྩིས་ལུགས་ཀྱི་བསླབ་བྱདགེ་བཤེས་ཤེས་རབ་རྒྱ་མཚོའི་བསླབ་བྱ་ཨ་རུ་རྣམ་པར་རྒྱལ་བའི་དགའ་ཚལསོགས་ནི་བོད་ཀྱི་བསླབ་བྱའི་བསྟན་བཅོས་ཕུལ་དུ་བྱུང་བ་ཤ་སྟག་རེད།བསླབ་བྱ་དེ་དག་གི་རྩོམ་ལུས་དང་ཚིག་སྦྱོར་སོགས་ཁྲི་སྲོང་ལྡེའུ་བཙན་སྐབས་ཀྱི་བསླབ་བྱ་རྩོམ་སྟངས་དང་ཁྱད་པར་ཆེན་པོ་མེད་དེ།སྐབས་དེའི་བསླབ་བྱའི་རྩོམ་རྒྱ་ནི་སྙན་ངག་དང་ལེགས་བཤད་ལྟ་བུའི་ཧ་ཅང་དམ་པོའམ་གཟབ་ནན་ཞིག་མིན་ལ།མགུར་མ་ལྟར་ཚིག་རྐང་ལྔ་རེ་དང་།དྲུག་རེ།བདུན་རེ།བརྒྱད་རེ།དགུ་རེ་སོགས་ཚིགས་བཅད་གཅིག་ཏུ་བྱས་ཤིང་།ཚིགས་བཅད་གཅིག་གི་ནང་དུ་མང་ཉུང་མི་འདྲ་བ་བཞི་རེ་ལྔ་རེ་བསྲེས་པའི་རྩོམ་རྒྱ་ཆེས་ལྷོད་ཅིང་རང་དབང་ཆེ་བ་ཞིག་ཀྱང་མ་ཡིན་པ་དམ་ལྷོད་རན་པའི་ཁྱད་ཆོས་འབུར་དུ་ཐོན་འདུག་པ་དང་།དེ་ནི་བསླབ་བྱ་རྩོམ་རིག་སྤྱིའི་ཁྱད་ཆོས་སུའང་བགྲང་བཞིན་ཡོད་པ་ཤན་ཤུགས་ཐེབས་པའི་ནུས་པ་ཡིན་ནོ།།ཚིག་སྦྱོར་གྱི་ཆ་ནས་བབ་ཆགས་ཤིང་གསོན་ཉམས་ལྡན་པ་མ་ཟད།ཉམས་འགྱུར་མང་བའི་ཁར་མང་ཚོགས་ཀྱི་གོ་བདེ་ལ་ཧ་ཅང་ཁྱབ་ཆེ་བའི་སྐད་རྣམས་སྙན་འཇེབས་ཚིགས་བཅད་ཀྱི་བསྟར་ལ་བརྒྱུས་པ་བཞིན་ནོ།།